Indianed Pueblo
An Indianed Pueblo a vez graet eus pobloù amerindian e mervent SUA, e stad New Mexico dreist-holl.

Eus ar spagnoleg pueblo, "kêriadenn", e teu an anv, ar pueblos o vout tiez e mein pe e brikennoù adobenn (pri mesket gant dour pe plouz). Diwar anv o c'hêriadennoù ez eo bet anvet ar pobloù.

Meur a bueblo zo, neuze meur a boblad ivez. Da bep pueblo e c'houarnamant hag e yezh.

Acoma, Hopi, San Ildefonso, Pueblos, Taos, Zuni eo ar pobloù anavezetañ, Hopi ha Zuni o vezañ ar re niverusañ.

Anasazied a reer eus ar pobladoù Pueblo a oa a-raok donedigezh ar Gonkistadored ; dre ma'z eo ur ger navac'hoek a dalvez kement hag Ar Re Hen koulz hag Enebourien Hen e vez nac'het gant Indianed Pueblo hon amzer.

Levrlennadur
  Cordell, Linda : Ancient Pueblo Peoples, Smithsonian Books, 1994

Pennad kar
 Emsavadeg pueblo 1680‎

Notennoù

Pobloù Norzhamerika
Amerindianed 
New Mexico